Spectacolul "Cum vă place" al Teatrului "Matei Vișniec" Suceava inclus de UNITER în campania națională "Artiștii pentru artiști"
Spectacolul "Cum vă place" în regia lui Botond Nagy producție a Teatrului Municipal "Matei Vișniec" Suceava a fost inclus de UNITER în campania națională "Artiștii pentru artiști" care se desfășoară în perioada 20 martie – 20 aprilie. Programul asigură susținere financiară pentru artiștii aflați în situații de viață delicate. Un procent de 70% din încasări va fi direcționat către Fondul de Solidaritate Teatrală. "Cum vă place" se va juca pe data de 6 aprilie de la ora 19.00.